Çarçewa tehqîqatê Serdozgerîya Komare ya Îstanbulî de derheqê 102 kesan de bira destbendkerdişî ameye dayene. Vizêrî ra nata 12 şaristanan de operasyonê qirkerdişê sîyasîyî yenê kerdene û netîceya nê operasyonan de heta nika 93 kesî ameyî destbendkerdene.
Avûkata Buroyê Huqûqî yê Şarî Seda Şaraldi û endamê Grup Yorumî Metîn Kalelî û Yaşar Coşkun zî operasyonan de ameyî destbendkerdene.
Buroyê Huqûqî yê Şarî da zanayene ke derheqê dosyayanê muwekîlan de 'bira nimite' esta û coka zanayîş nêdîyeno înan û seba 24 saetan pêvînayîşê bi avûkatan ame qedexekerdene.
Derheqê 27 kesan de zî bira tepiştişî esta.
